
Republika Srbija

PREKRŠAJNI SUD U PARAĆINU 
Su I-2  5/26

3.11.2026. godine
P a r a ć i n

Na osnovu člana 35. i člana 36. Zakona o uređenju sudova ("Sl. glasnik RS", br.10/23) i člana 46.-48. Sudskog poslovnika ("Sl. glasnik RS", br.110/09...18/22), po pribavljenom mišljenju sa Sednica svih sudija (kolegijuma) Prekršajnog suda u Paraćinu održane dana 3.11.2026. godine, v.f.predsednika Prekršajnog suda u Paraćinu, sudija Radica Radovanović, dana 3.11.2026. godine donosi 
IZMENE GODIŠNJEG RASPOREDA POSLOVA

PREKRŠAJNOG SUDA U PARAĆINU

 ZA 2026. GODINU
I.

U  Godišnjem rasporedu poslova za 2026. godine menjaju se:

2) Deo  III "Raspoređivanje predmeta" od stava 13 do kraja, se briše i sada glasi:

Raspoređivanje novih predmeta sudijama obavljaće se na sledeći način:
Sudeći predmeti:

- predmeti „Pr“, Prm“, „Pr pom“ i „Pruz“, raspoređuju se naizmenično sudijama tako što se, u svakom trećem i četvrtom krugu raspodele jednog ciklusa od 10 podeljenih predmeta, predmet ne raspodeljuje v.f. predsednika suda, koji ima pravo na umanjen priliv predmeta.
(Napomena: Predsednik suda sa ovoliko sudija ima pravo na umanjenje priliva za 50%, ali kako je poslednje godine značajno povećan priliv predmeta, a umanjenje priliva nije obaveza, već pravo predsednika, određeno je manje umanjenje priliva od propisanog. Zamenik predsednika suda sa ovoliko sudija, ima pravo na umanjenje priliva za 20%, ali kako je vršiocu funkcije predsednika suda izvršeno umanjenje priliva za 20% koje je manje od maksimalnog, zameniku v.f. predsednika suda nije određeno umanjenje priliva)

Predmeti po Zakonu o zaštiti prava na suđenje u razumnom roku:
- predmeti „R4p-01“, „R4p-02“, „R4p-03“, „R4op“, raspoređuju se v.f. predsednika suda, a u slučaju njegove sprečenosti, zameniku v.f. predsednika suda; 
Predmeti izvršenja:

- predmeti "Ipr." raspoređuju se onom sudiji koji je taj predmet rešavao pod oznakom predmeta  "Pr";
- predmeti „Ipr“ koji se izvršavaju pre pravnosnažnosti, raspoređuju se dežurnom sudiji koji je doneo presudu;

- predmeti „Ipr1“ i „Ipr3“, raspoređuju se naizmenično svim sudijama, s tim što se v. f. predsednika suda predmeti ne dodeljuju u svakom trećem i četvrtom krugu raspodele jednog ciklusa od 10 podeljenih predmeta;

Izuzetno od st.1. ovog dela, u radno vreme suda i van radnog vremena suda, predmeti „Pr“ i Prm“ koji se smatraju hitnim, po odredbama Zakona o prekršajima a u kojima postupak sprovode sudije određene posebnim mesečnim rasporedom pripravnosti, će biti raspoređivani sudijama na osnovu navedenog rasporeda.

Sva pravila o raspoređivanju predmeta, koja se odnose na okrivljene, primenjuju se i u odnosu na svedoke, u predmetima pravne pomoći (Pr-pom), u kojima se traži saslušanje svedoka.
II

Navedene izmene uneti u Godišnji raspored poslova za 2026. godinu kao prečišćen tekst.

Ove izmene Godišnjeg raspored posla u Prekršajnom sudu u Paraćinu za 2026. godine počeće da se primenjuju od 3.11.2026. godine,
	V. F. PREDSEDNIKA
PREKRŠAJNOG SUDA U PARAĆINU
_____________________________________ Radica Radovanović

